Vyhodnotenie pripomienkového konania 

	Spôsob pripomienkového 
konania : 			Bežný, od 25. apríla 2005 do 10. mája 2005	
	Zoznam oslovených subjektov:			Kancelária podpredsedu vlády SR pre európsku integráciu, ľudské práva a menšiny, Ministerstvo dopravy, pôšt a telekomunikácií SR, Ministerstvo vnútra SR, Ministerstvo hospodárstva SR, Ministerstvo financií SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia  SR, Úrad vlády SR, Odbor vládnej agendy ÚV SR, Sekcia Inštitút aproximácie práva ÚV SR, Úrad pre štátnu službu, Protimonopolný úrad, Najvyšší kontrolný úrad, Úrad geodézie, kartografie a katastra, Úrad priemyselného vlastníctva, Úrad pre normalizáciu, metrológiu a skúšobníctvo, Správa štátnych hmotných rezerv, Štatistický úrad, Úrad jadrového dozoru, Úrad pre verejné obstarávanie, Generálna prokuratúra, Národná banka Slovenska, Národný bezpečnostný úrad, Splnomocnenec vlády SR pre decentralizáciu verejnej správy
	
	Počet oslovených subjektov:			31	
	Zaslali do stanoveného termínu:			Kancelária podpredsedu vlády SR pre európsku integráciu, ľudské práva a menšiny, Ministerstvo dopravy, pôšt a telekomunikácií SR, Ministerstvo vnútra SR, Ministerstvo hospodárstva SR, Ministerstvo financií SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia  SR, Úrad vlády SR, Sekcia Inštitút aproximácie práva ÚV SR, Úrad pre štátnu službu, Protimonopolný úrad, Úrad geodézie, kartografie a katastra, Úrad priemyselného vlastníctva, Úrad pre normalizáciu, metrológiu a skúšobníctvo, Správa štátnych hmotných rezerv, Štatistický úrad, Úrad jadrového dozoru, Úrad pre verejné obstarávanie, Generálna prokuratúra, Národná banka Slovenska
	
	Zaslali po termíne:			0	
	Vôbec nezaslali:			4	
	Subjekty, ktoré nemali pripomienky:			Kancelária podpredsedu vlády SR pre európsku integráciu, ľudské práva a menšiny,  Ministerstvo hospodárstva SR, Ministerstvo financií SR, Ministerstvo kultúry SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia  SR, Úrad vlády SR–Sekcia kontroly, Úrad pre štátnu službu, Protimonopolný úrad, Najvyšší kontrolný úrad, Úrad geodézie, kartografie a katastra, Úrad priemyselného vlastníctva, Správa štátnych hmotných rezerv, Štatistický úrad, Úrad jadrového dozoru, Úrad pre verejné obstarávanie, Generálna prokuratúra	
	Počet vznesených pripomienok:			20 z toho 6 zásadných	
	Počet akceptovaných:			16 z toho 5 zásadných	
	Počet neakceptovaných, 
z toho počet zásadných - ktoré subjekty			4, z toho 1 neakceptovaná  zásadná pripomienka č. 2 MV SR	
	Rozporové konanie (s kým, kedy, na akej úrovni, s akým výsledkom):			Rozpor bol riešený s predstaviteľmi Ministerstva vnútra SR. Telefonicky a písomnou formou bolo MV SR informované, ako boli jeho zásadné pripomienky akceptované, ako aj o tom, že zásadná pripomienka č. 2, týkajúca sa názvu nariadenia, akceptovaná nebola. MV SR listom zo dňa 24. 5. 2005, č.p. ULP-4337/1-2005 potvrdilo, že na tejto zásadnej pripomienke netrvá.	
	Počet odstránených pripomienok:			6	
	Počet neodstránených pripomienok:			0

Rezort	
Pripomienka	
Typ	
Vyh.	
Spôsob vyhodnotenia

Ministerstvo dopravy, pôšt a telekomu- nikácií SR	V znení „§ 3 ods. 1“ upresniť písmeno ustanovenia, podľa ktorého sa nariadenie vydáva
	O	A	Znenie „§ 3 ods. 1“ bolo upresnené na „§ 3 ods. 1 písm. b) a c)“	
Ministerstvo
vnútra SR	1. V predkladacej správe nie je uvedený vplyv na podnikateľské prostredie, ani v príslušnej doložke
2. Názov nie je v súlade s bodom 17 prílohy k legislatívnym pravidlám vlády a nekorešponduje s § 3 ods. 1 vykonávaného zákona
3. V úvodnej vete sa odporúča  konkretizovať, ktoré ustanovenie v § 3 ods. 1 sa vykonáva a vypustiť legislatívnu skratku „zákon“
4. § 1 nie je v súlade so splnomocňovaním ustanovením vykonávaného zákona a odporúča sa vypustiť predmet úpravy
5. Nadpis pod § 2 nezodpovedá obsahu ustanovenia a ustanovenie nie je v súlade so splnomocňovacím ustanovením zákona
6. Za slovom „nariadenie“ je potrebné vložiť slovo „vlády“
7. V nadpise prílohy treba uviesť stručné vymedzenie jej obsahu
8. Ak doložka nemá finančný, ekonomický, environmentálny vplyv, vplyv na zamestnanosť ani podnikateľské prostredie, doložka sa nevyhotovuje a táto skutočnosť sa uvedie v predkladacej správe
	Z

Z

O

O 

Z

Z

Z

Z
	A

N

A

A

A

A

A

A	Vplyv na podnikateľské prostredie  bol zapracovaný do predkladacej správy

Názov nariadenia vlády sa ponecháva nezmenený a vystihuje obsah nariadenia. Pri aplikácii názvu  nariadenia vychádzajúc z §  3 ods. 1 zákona by bol nezrozumiteľný a príliš dlhý

Znenie „§ 3 ods. 1“  bolo upresnené na „3 ods. 1 písm. b) a c)“, legislatívna skratka „zákon“ bola vypustená

§ 1 Predmet úpravy bol vypustený, jeho obsah bol zapracovaný do nového § 1, v ktorom bol zlúčený obsah § 1 a § 2

Nadpis pod paragrafom bol vypustený. Obsah § 2 bol zapracovaný do nového § 1 

Text bol doplnený

V nadpise prílohy bolo uvedené vymedzenie jej obsahu

Nadväzujúc na pripomienku č. 1 bol do predkladacej správy doplnený vplyv na podnikateľské prostredie a doložka bola vypustená	
Ministerstvo
obrany SR

	1. V materiáli znenie spoločnej pozície Rady označiť „Spoločná pozícia Rady 2005/220/SZBP, ktorou sa aktualizuje spoločná pozícia 2001/931/SZBP ....
2. „CSSP“ nahradiť „CFSP“	O

O	N

A
	Spoločnú pozíciu uvedenú v návrhu považujeme za odôvodnenú

Opravená pisárska chyba	
Sekcia Inšti-
tút aproximá-
cie práva 
ÚV SR	Zoznam osôb, uvedených v prílohe k nariadeniu je prebraný zo spoločnej pozície Rady 2005/220/ SZBP, ktorou sa aktualizuje spoločná pozícia 2001/931/ SZBP a ktorou sa zrušuje spoločná pozícia 2004/500/ SZBP. Prebrané sú však len subjekty, ktoré sú označené hviezdičkou. Vysvetlivka k tomu stanovuje, že na osoby, skupiny alebo subjekty označené hviezdičkou sa vzťahujú len ustanovenia čl. 4 spoločnej pozície 2001/931/SBZP. Znenie §  5 písm. c)  rovnako ako čl. 3 spoločnej pozície Rady 2001/931/ SZBP upravuje zákaz akéhokoľvek poskytnutia finančných a ekonomických zdrojov osobám uvedeným na zozname v prílohe. Uvedená spoločná pozícia Rady však niektoré osoby na zozname vyníma spod pôsobnosti čl. 3 tým, že stanovuje, že na subjekty označené hviezdičkou sa bude aplikovať len čl. 4. Došlo by k narušeniu koncepcie spoločnej pozície Rady 2001/931/SBZP, keď by sa na osoby uvedené v prílohe, ktoré sú označené hviezdičkou mal vzťahovať aj čl. 3, čo tento právny akt výslovne vylučuje, keď stanovuje, že sa na tieto osoby má vzťahovať len čl. 4	O	N	Predkladateľ návrhu nariadenia vlády SR pri návrhu uplatniť finančné sankcie voči osobám, ktoré sú na zozname Spoločnej pozície 2005/220/CFSP (od 6. 6. 2005  pozícia aktualizovaná na 2005/427/CFSP s rovnakým obsahom) nevychádzal pri uplatňovaní finančných sankcií voči osobám označeným pod „*“ z čl. 3 spoločnej pozície 2001/931/CFSP,  ale z nasledovných právnych východísk:
1	Európska únia spoločnou pozíciou 931/2001/CFSP v znení spoločnej pozície 2005/427/CFSP vypracovala zoznam fyzických a právnických osôb, ktoré sú spájané s terorizmom a voči ktorým je potrebné v rámci boja proti terorizmu uplatniť sankcie.
2	Osoby na zozname spoločnej pozície 2005/427/CFSP sa delia na osoby, ktoré nie sú označené „*“ (tzv. EÚ externí teroristi) a osoby označené „*“ (ide o príslušníkov baskickej organizácie E.T.A., ako aj o extrémistické skupiny najmä zo Španielska a Severného Írska. Ide o osoby, ktoré sú občanmi, resp. majú sídlo v EÚ, preto sú nazývaní aj ako tzv. EÚ interní teroristi). 
3	Voči skupine tzv. externých teroristov sa uplatňujú na základe spoločnej pozície 2001/931/CFSP v znení spoločnej pozície 2005/427/CFSP aj finančné sankcie podľa čl. 3. Implementácia týchto sankcií je upravená rozhodnutím Rady EÚ 2005/221/CFSP (od 6. 6. 2005  pozícia aktualizovaná na 2005/428/CFSP s rovnakým obsahom), čo v praxi znamená, že na základe priamo aplikovateľnej legislatívy EÚ sú sankcie voči EÚ externým teroristom priamo vykonateľné a záväzné pre každého vo všetkých členských krajinách EÚ.
4	Voči EÚ interným teroristom EÚ neuplatňuje finančné sankcie podľa spoločnej pozície 2001/931/CFSP v znení spoločnej pozície 2005/427/CFSP, nakoľko to neumožňuje Zmluva o EÚ, ktorá dáva mandát na implementáciu reštriktívnych opatrení v rámci spoločného trhu a finančných služieb len voči tretím krajinám (čl. 60 a 301 Zmluvy o EÚ), t. j. na zavedenie finančných sankcií z komunitárnej úrovne voči vlastným občanom  EÚ nemá mandát. Skutočnosť, že voči osobám označeným pod „*“ nie sú uplatňované sankcie podľa čl. 3 spoločnej pozície 2001/931/CFSP teda nie je spôsobená nedostatkom vôle prijať finančné sankcie, ale nedostatočným právnym mandátom.
5	Osoby uvedené na zozname spoločnej pozície 2005/427/CFSP pod „*“sú však označené ako teroristi. Na základe čl. 1  písm. a) až d) Rezolúcie BR OSN 1373/2001 o potlačovaní financovania terorizmu, ako aj na základe čl. 2 spoločnej pozície 2001/930/CFSP (dokument bol prijímaný 27.12.2001, t.j. v ten istý deň ako spoločná pozícia 2001/931/CFSP) majú všetky krajiny povinnosť zmraziť ekonomické zdroje všetkým osobám, ktoré boli označené ako teroristi, resp. napomáhajú alebo sú v spojení s teroristickými štruktúrami.  Členské krajiny OSN teda na základe Rezolúcie BR OSN 1373/2001 a členské krajiny EÚ aj na základe spoločnej pozície 2001/930/CFSP majú právny záväzok zmraziť ekonomické aktíva každej osobe, ktorá bola zaradená na zoznam teroristov, t. j. všetkým osobám zo zoznamu spoločnej pozície 2005/427/CFSP, t.j. externým aj interným EÚ teroristom (osobám označeným aj neoznačeným  „*“). 
6	Keďže EÚ voči externým teroristom vyhlásila finančné sankcie z komunitárnej úrovne a tieto sú priamo účinné a záväzné pre každého vo všetkých členských krajinách, vrátane SR, nie je potrebné tieto sankcie vyhlasovať pomocou vnútroštátneho právneho aktu. Voči interným teroristom EÚ sankcie vyhlásiť nemohla (viď bod 4.), a z tohto dôvodu predkladá MZV SR návrh nariadenia vlády SR, čím sleduje zámer splniť   právny záväzok SR na všeobecnú implementovateľnosť finančných sankcií voči všetkým teroristom na základe skutočností uvedených v bode 5. Predkladaný návrh nariadenia vlády na vyhlásenie finančných sankcií je teda vypracovaný na základe čl. 1 písm. a) až d) Rezolúcie BR OSN 1373/2001 a na základe čl. 2 spoločnej pozície 2001/930/CFSP a nie na základe čl. 3 spoločnej pozície 2001/931/CFSP. V tomto zmysle zdôvodňuje MZV SR predloženie návrhu nariadenia v dôvodovej správe, ktorá je súčasťou predkladaného materiálu. V prípade, ak by otázky finančných sankcií voči EÚ interným teroristom nebola vyriešená, nebude SR plniť povinnosti vyplývajúce z medzinárodného práva, t.j. finančne sankcionovať každého, kto je označený za teroristu.
7	Predkladaný materiál neruší rozsah opatrení uvedených v spoločnej pozícii 2001/931/CFSP, len v súlade s medzinárodným právom rozširuje rozsah predpisu na prípady, kde tak nie je možné urobiť z úrovne EÚ. SR ako suverénna krajina môže prijať opatrenia nad rámec opatrení dohodnutých v rámci EÚ, pokiaľ tieto opatrenia nie sú v rozpore právnymi záväzkami SR. Rozširovanie sankčných opatrení oproti pôvodným rozhodnutiam nie je v praxi neobvyklé, napr. EÚ v r. 1999 rozšírila obchodné sankcie voči Juhoslávii zavedené na základe rezolúcie BR OSN  o obchod s ropou a ropnými produktmi a o finančné sankcie voči S. Miloševičovi a jemu blízkym osobám. Dodatočné sankcie EÚ nikto nespochybnil a ani nekonštatoval, že by tým bola narušená „koncepcia pôvodného právneho aktu“ – Rezolúcie BR OSN.
	
Úrad pre nor-
malizáciu,
metrológiu a
skúšobníctvo	1. V úvodnej vete za „§ 3 ods. 1“ doplniť „písm. b)“
2. Vypustiť nadpisy pod paragrafmi a § 1 a 2 zlúčiť do jedného paragrafu s dvomi odsekmi
3. V § 1 ods. 2 potom nahradiť slová „vyhlasuje obmedzenie, príkaz alebo zákaz“ slovami „vyhlasuje sankcie“.
4. Za slovo „nariadenia“ doplniť slovo „vlády“.	O

O

O

O	A

A

A

A	Znenie „§ 3 ods. 1“  bolo upresnené na „§ 3 ods. 1 písm. b) a c)“

Nadpisy pod paragrafmi boli vypustené, § 1 a § 2 boli zlúčené do jedného ustanovenia

Slová „vyhlasuje obmedzenie, príkaz alebo zákaz“ boli nahradené slovami „vyhlasuje medzinárodné sankcie“

Za slovo „nariadenia“ bolo doplnené slovo „vlády“
	
Národná ban-
ka Slovenska	1. Vypustiť z textu nadpisy
2. Ustanovenia § 1 a 2 zlúčiť do jedného paragrafu  
3. Preformulovať znenie § 1 a 2 takto .....
4. Nie je zrejmý vzťah k platnému NV SR č. 707/2002 Z.z.             	O
O

O

O	A
A

A

N	Nadpisy boli vypustené
Obsah navrhovaného § 1 a §  2 bol preformulovaný do jedného spoločného ustanovenia

Obsah bol prefomulovaný

Nariadenie vlády SR č. 707/2002 Z.z. bolo zrušené zákonom č. 127/2005 Z..z.	
	
Vysvetlivky k skratkám v tabuľke:				
	Z - zásadná				
	O - obyčajná				
	A - akceptovaná				
	C - čiastočne akceptovaná				
	N - neakceptovaná